Den Typografiske Forening

Den Typografiske Forening er Norges nest eldste fortsatt eksisterende fagforening og ble stiftet i Christiania den 23. juli 1872. Endret navn til Oslo Typografiske Forening fra 1. juli 1949. Sluttet seg sammen med  Oslo Bokbinderforening og Oslo Litograf- og Kjemigrafforening til Oslo Grafiske Fagforening i 1984.

Typografene Herman Jacobsen og Ernst Jensen stod som initiativtakere til dannelsen av foreningen. Herman Jacobsen ble valgt som foreningens første formann. Ved stiftelsen hadde foreningen trolig 86 medlemmer.

Bakgrunnen for at foreningen ble stiftet var et forsøk fra typografenes side på å få revidert tariffavtalen fra 1855 og arbeidsgivernes helt avvisende holdning til dette.

Foreningen ga ut det håndskrevne fagbladet Guttenberg som kom ut med 16 utgaver. Nummer 1 er datert 21. november 1872 og nummer 16 er datert 15. mars 1873.

Foreningen startet utgivelsen av Typografiske Meddelelser i 1876.Foreningen - gjennom Den Typografiske Forenings Fagkomité - stod bak utgivelsen av Norsk Boktrykkalender.

Foreningen bygde opp og drev et rekonvalesenthjem fra 1899.

 Foreningens formenn 

 Herman Jacobsen  1872 - 1874 Andreas Jacobsen  1874 Aksel Walle  1874 - 1875 Svend C. Johnsen  1875 - 1876 Christian Holtermann Knudsen  1876 - 1878 C. Kallum  1878 - 1879 Oscar Waaler 1879 Christian Holtermann Knudsen  1879 - 1882 Olaus Holloe  1882 - 1883 Christian Holtermann Knudsen 1883 - 1885 Olaus Holloe  1885 - 1886 Olav Bergenn  1886 - 1888 F. A. Bergersen  1888 - 1890 Nils Schibstad  1890 - 1892 Anton Aalmen  1892 J. A. Bye  1892 - 1895 Niels Jul-Larsen 1895 - 1896 G. A. Olsen-Berg  1896 Carl M. Hagberg  1896 - 1897 Nils Schibstad  1897 Anders Buen  1898 - 1899 Ole H. Tokerud  1899 Christian Hansen  1899 - 1902 L. B. Aas 1902 Oscar Ruud  1902 - 1903 Jørgen Basberg  1903 - 1904 Karl B. F. Hagemann  1904 - 1906 H. Walseth-Bjørge  1906 - 1907 Johan Rogne 1907 - 1911 H. Walseth-Bjørge  1911 - 1915 Alf Hansen  1915 - 1921 Johs. Hultin  1921 - 1932 Halfdan Wigaard  1933 - 1960 Roald Halvorsen  1961 - 1962 Harry Pedersen  1963 - 1967 John Sand  1967 - 1980 Rune Kristiansen  1980 - 1984

Referanser

 Litteratur 
Niels Jul-Larsen: Den typografiske forenings historie, 23de juli 1872 - 23de juli 1897, Kristiania - Den typografiske forenings forlag, 1898
Niels Jul-Larsen: Den Typografiske forenings historie 1872 - 1922, Kristiania 1922
Trond Hegna: Oslo Typografiske Forening 100 år, Oslo 1972
Tor Are Johansen (red.): FRA BLY TIL bytes, 1997, ISBN 82-993962-0-4
Tor Are Johansen, Torbjørn Eng og Niels E Killi (red.): Guttenberg - Norges første fagforeningsblad, Oslo 2012, ISBN 978-82-993962-1-9

Kategori:Tidligere norske fagforbund
Kategori:Grafiske fag
Kategori:Organisasjoner etablert i 1872
Kategori:Typografi
Kategori:1872 i Norge